Susuwatari

Susuwatari (ススワタリ), tamién nomaos como **makkuro kurosuke** (まっくろくろすけ, la so traducción sedría *«asistentes mui escuros»*), ye’l nome d’una variedá de yōkais ficticios creaos pol director xaponés Hayao Miyazaki. Los susuwatari apaecen en dos famoses películes de Studio Ghibli: *[[Tonari no Totoro]]* y *Sen to Chihiro no kamikakushi*. Nes primeres versiones de los subtítulos llámenlos «espíritos de sarriu», «*dust bunnies*» (coneyucos del polvu) nel doblaxe de Streamline Pictures, «duendos del polvu» en doblaxes posteriores y «*gremlins* del sarriu» nel doblaxe fechu por Walt Disney Studios.

## Descripción
Los susuwatari son descritos y mostraos como pequeños seres del tamañu d’una bola de golf, desaxeradamente escuros, colo que paez ser pelo rizao y despuntiao, dos grandes güeyos, y estremidaes  llargues y delgaes. Asemeyaos a un llixu negru, tán fechos de sarriu y muévense como les abeyes, pero pueden estender les pates y los brazos pa facer delles xeres y poder llevantar oxetos mui pesaos. Faen un soníu mui paecíu a un murmuru ruidosu cuando tán entusiasmaos y vuélvense polvu si los achaplen. Son criatures qu’asusten mui fácilmente y que fuxen de los humanos pa escondese en cualquier abertura pequeña y escura. Les películes espliquen que nun se pueden ver, pero que de xemes en cuando, al pasar d’un sitiu escuro a ún illumináu ye posible atopalos. Viven en cases vieyes y abandonaes, abeyando y cubriendo too de polvu.

## ''Tonari no Totoro''
En *[[Tonari no Totoro]]*, la casa a la que la familia Kusakabe va a vivir ta enllena d’ellos. Mei y Satsuki xueguen a buscalos, y al ver que la familia yera bona xente, los susuwatari deciden nun los molestar y dexen la casa pa ocupar dalgún otru edificiu abandonáu.

## ''Sen to Chihiro no kamikakushi''
Los susuwatari reapaecen en *Sen to Chihiro no kamikakushi* como trabayadores na sala de calderes de Kamajii.

La protagonista, Sen (Chihiro), faise amiga de dalgunos d’ellos al ayudalos a cargar carbón. A Sen dicen-y que si a los susuwatari nun-yos dan dellos trabayos, conviértense de nuevu en sarriu. Otro personaxe, Lin, alimentalos asemeyao a como los granxeros dan de comer a los pitos, tirándo-yos puñaos de kompeitō (carambelu xaponés) al suelu pa qu’ellos lu coman. Cuando Sen ye aceptada ente’l personal de la casa de baños, principalmente por Kamajii y Lin, los susuwataris pasen a ser almiradores d’ella, y ayúdenla de pequeñes formes.

## ''Zen - Grogu and Dust Bunnies''
Los susuwatari apaecen nuevamente nel cortu animáu *Zen - Grogu and Dust Bunnies*, una collaboración del 2022 de Studio Ghibli y Lucasfilm presentáu inicialmente na cuenta de Twitter de Studio Ghibli y estrenáu nel serviciu de *streaming* Disney+. Nél, Grogu, personaxe de *The Mandalorian*, rellaciónase con un grupu de susutawari que-y dan una flor como regalu.

## Referencies

# Turner, Jon (5 de setiembre de 2009) 
# 
# Nobuhiro, Art of My Neighbor Totoro
# Miyazaki, Art of Spirited Away, pp. 94-95
# Miyazaki, Art of Spirited Away, pp. 108
# Miyazaki, Art of Spirited Away, pp. 151
# Ettenhofer, Valerie (11 de payares de 2022). "Lucasfilm And Studio Ghibli Announce Animated Star Wars Short For The Mandalorian's Third Anniversary" *Slashfilm*. Recuperáu el 12 de payares de 2022.

## Bibliografía

* Hayao Miyazaki, Yuji Oniki: *Spirited Away*. Viz Communications, San Francisco 2003, ISBN 1-56931-794-1
* Hayao Miyazaki: *My neighbour Totoro*. Viz Communications, San Francisco 2005, ISBN 1-59116-699-3
* Julien R. Fielding: *Discovering world religions at twenty-four frames per second*. Scarecrow Press, 2008, ISBN 0-8108-5996-3, page 317.
* Patrick Drazen: *A Gathering of Spirits: Japan's Ghost Story Tradition: from Folklore and Kabuki to Anime and Manga.* iUniverse, New York 2011, ISBN 1-4620-2942-6, page 144.
* Ayumi Suzuki: *Animating the chaos: Contemporary Japanese anime , cinema, and postmodernity.* ProQuest, Carbondale 2008, ISBN 0-549-60505-3, page 14.